open-index/open-wikipedia-markdown huggingface dataset:
Nakisuuyi Omulongoofu

**Immaculate Nakisuuyi** (yazaalibwa nga 26 Ogusooka 1996) Munnayuganda azannya Cricket. Mu Gwomusanvu  2018, yalondebwa ku lukalala lw'abazannyi abagenda okukiikirira Uganda mu banetaba mu mpaka z'abakyala eza Cricket 20 mu 2018. Yazannya mu mpaka zino eza Women's Twenty20 International (WT20I)  Uganda bwe yali ettunka ne Scotland mu kusunsulamu abanazannya nga 7, ogwomusanvu 2018. Yali namuziga mu mpaka zino era yakola bulungi nnyo mu nzannya nnya ku ttaano.

Mu Gwokuna 2019, yalondebwa mu baneetaba mu mpaka za Cricket w'abakyala owa Africa mu 2019 ezaali mu Zimbabwe.

## Ebijuliziddwa

## Ebibanja bya Yintaneeti

* Immaculate Nakisuuyi at ESPNcricinfo
Sharon Nadunga

**Sharon Nadunga** yazaalibwa mu 2001 oba 2002, era amanyiddwa nga **Sharon Naddunga**, munayuganda omuzannyi w'omupiira azanya nga omuteebi  mu FUFA Women Super Leagueclub Kawempe Muslim Ladies FC ne Uganda women's national team.

## Emirimu mu club
Nadunga abadde azannyira Kawempe Muslim Ladies mu Uganda.

## Ebyafaayo by'ensi yonna
Nadunga yazannyira Uganda ku mutendera ogusinga obunene mu 2021 COSAFA Women's Championship.

## Ebyawandiikibwa

## Enkolagana ez'ebweru

* Sharon Nadunga on Facebook
Sheebah Zalwango

**Sheebah Zalwango** yazaalibwa nga 20 Ogwomunaana 2000 munayuganda omuzanyi w'omupiira ng'azannya nga omuwuwuttanyi owa FUFA Women Super League club Asubo Gaffold Ladies ne Uganda women's national team.

## Ebyafaayo by'omupiira
Nabbosa yazannyirako Asubo Gafford Ladies mu Uganda.

## Emirimu muby'ensi yonna
Nabbosa yazannyira Uganda ku mutendera ogusinga obunene mu 2021 COSAFA Women's Championship.

## Ebyawandiikibwa
Sheila Mwine Kabaije

**Sheila Mwine Kabaije** yazaalibwa nga 26 Ogwokubiri 1968, [./Https://en.wikipedia.org/wiki/Uganda munayuganda Omusomesa era munnamateeka aweereza nga Omubaka omukyala ow'ekitundu ekye Kiruhura disitulikiti] mu Palamenti y'e Uganda ey'ekkumi (2016 okutuuka mu 2021). Ye memba w'ekibiina ky'ebyobufuzi ekya National Resistance Movement.

## Ebyafaayo n'okusoma
Sheila Mwine yasomera ku Buganda Road Primary School, mu kibuga Kampala, ekibuga ekikulu ekya Uganda. Mu 1982 yayingizibwa mu ssomero lya Gayaza High School, essomero ly'abawala ery'ekitiibwa mu disitulikiti y'e Wakiso. Yasomera eyo mu O-Level ne A-Level, n'amaliriza mu 1988 ng'alina dipulooma mu High School.

Yegatta ku eyali Institute of Teacher Education, Kyambogo, nga okuva mu 2021 yafuulibwa kitundu ku  Kyambogo University, n'attikirwa dipulooma mu Secondary Education mu 1990. Yeyongera mu maaso n'emisomo gye mu Yunivasite ya Makerere, yunivasite y'eggwanga esinga obunene mu Uganda, n'attikirwa diguli esooka mu busomesa mu 1996. Diguli ey'okubiri mu .  Education Organisation, Planning and Management, yamuweebwa University of Reading mu 2005.

## Omulimu gwe ng'omusomesa
Sheila Mwine yatandika obusomesa mu Kinoni Girls School, mu kibuga Mbarara wakati wa 1991 ne 1994. Oluvannyuma yakyuusibwa n'aweerezebwa mu ssomero erya Bishop Kivengere Girls School, Muyebe ng'Omumyuuka w'omukulu w'essomero wakati wa 1997 ne 2001 ate gyeyamala n'afuulibwa omukulu wa ssomero eryo wakati wa 2001 ne 2007. Oluvannyuma yaweereza ng'akulira ebyenjigiriza mu gavumenti ez'ebitundu mu disitulikiti eya Kiruhura okuva mu 2007 okutuuka mu 2015.

## Omulimu gwe nga munnabyabufuzi
Yafuna obuwanguzi mu kuvuganya kw'ekifo ky'abakyala mu disitulikiti y'e Kiruhura, mu kiseera ky'okulonda okwa 2016. Mu palamenti ya Uganda ey'omulundi ogw'ekkumi, ali ku kakiiko k'ebyenjigiriza n'ebyemizannyo wamu n'akakiiko k'eby'obufuzi, ab'obuyinza n'amakolero g'eggwanga.

## Ebyawandiikibwa

## Enkolagana ez'ebweru

* Olukalala lw'abakiise b'olukiiko lwa Uganda mu 2016
* Alipoota ey'enjawulo: Ababaka abasoba 100 abatayogedde mu 2017 baabano nga 3 Janwali 2019.
Angela Musiimenta

**Angela Musiimenta** munasaayansi okuva mu Uganda eyawangula engule ya German-African Innovation Incentive Awardeyasooka.

## Okusoma kwe
Musiimenta yafuna diguli mu bya sayaansi okuva mu sentenkero ly'e Mbarara erya saayaansi ne tekinologiya. Oluvannyuma yafuna diguli ey'okubiri mu saayaansi nemu by'embuliziganya okuva mu yunivasite ya Leeds mu ggwanga lya Bungereza. Musiimenta esaawa zino aalina diguli ey'okusatu mu by'obulamu okuva mu yunivasite y'e Manchester era mu ggwanga lya Bungereza.
Nambayo eno

**Esta Nambayo** Munnamateeka wa Uganda era mulamuzi y'alondebwa mu Kkooti ya Uganda ensukkulumu nga 4 Ogwekkumi 2019.

n

Ng'ekyo tekinnabaawo, okuva nga 27 Ogwomunaana 2018 okutuusa nga 4 Ogwekkumi 2019, yaweerza nga Chief Registrar ow'essiga eddamuzi mu Uganda. Mu kifo ekyo , ye yali omulamuzi ow'okutaano owa Uganda, wansi wa (1) Ssabalamuzi (2) Omumyuka wa Ssabalamuzi (3) Omuklu w'aKkooti ejulirwamu (4) n'omuwandiisi w'essiga eddamuzi.

## Obuto bwe n'emisomo gye
Nambayo yazaalibwa mu Disitulikiti y'e Busia, mu 1968. Yasomera mu masomero g'abulijjo mu Pulayimale ye nga tannaba kugenda mu Tororo Girls School mu misomo gye ey'omutendera gwa O-Levo. yasomera ku Mackay Memorial College, mu Nateete, ku muliraano e Kampala, mu misomo gye egya A-Levo.

Yakkirizibwa mu Ssetendekero wa Makerere, gye yasomera amateeka era nattikirwa Diguli esooka mu mateeka eya Bachelor of Laws. Oluvanyuma yafuna Dipuloma mu kukwasisa amateeka eya Diploma in Legal Practice, okuva mu ssomero ly'abannamateeka rya Law Development Centre, mu Kampala, e kibuga ekikulu ekya Uganda. Yafuna Diguli y'okubiri eya Master's degree mu Management, okuva mu Ttendekero lya Uganda Management Institute.

## Emirimu gye
Yatandikira mu myaka gya 1990, nga munnamateeka mu kibiina ekirwanirira eddembe ly'abakyala ekya International Federation of Women Lawyers (FIDA), mu offiisi zaabwe ez'omu Kampala. Yegata ku balamuzi ab'eddala elisooka ng'omulimu ogwo yagukolera mu Kkooti z'omu Luweero, Nakasongola ne Kampala City Hall. Yakyusibwa n'atwalibwa e Mbarara ku ddaala ly'omulamuzi omujjuvu.Ng'ali eyo, era yaweereza nga Omumyuka w'omukuumi w'ebiwandiiko bya Kkooti y'e Mbarara.

Okuva e Mbarara, yaweereza ng'omulamuzi mu kkooti omuli Mengo, Nakawa ne Makindye, zonna zisangibwa mu Kampala. Mu kaseera kekamu yeweerezaako ng'omuyambi w'omukuumi b'ebiwandiiko mu Divizoni y'ebyettaka. Era akozeko ng'omumyuka w'omukuumi w'ebiwandiiko mu Kkooti enkulu, Divizoni y'ebyettaka, Divizoni y'ebyensimbi ne mu kkooti ejulirwamu (Kkooti etaputa Ssemateeka).

Nga tannaba kuweebwa mulimu ogwo, yali mukuumi w'abiwandiiko bya Kkooti ejulirwamu (Kkooti etaputa Ssemateeka). Ng'omukuumi w'ebiwandiiko, yadda mu bigere bya Paul Gadenya, eyali alondeddwa mu kifo ky'omulamuzi wa Kkooti enkulu mu 2018.

## Ebirala ebikulu
Omulamuzi Nambayo ye yali omulamuzi mu musango gwa *Sate vs Adam Suleiman Kalungi*, nga Kalungi yali avuunanibwa omusango gw'okutta eyali Omubaka omukazi owa Disitulikiti y'e Butaleja, omugenzi Cerinah Nebanda. Yamukaliga emyaka ena mu nkomyo oluvannyuma lw'omusango okumukka mu vvi naye ekibonerezokyasazibwamu Kkooti enkulu eya Uganda.

## Ebirala ebikwata ku Famile ye
Esta Nambayo mukyala mufumbo era maama wa baana babiri.

## Laba na bino

* Kkooti ya Uganda enkulu
* Kkooti ya Uganda ejulirwamu
* Kkooti ya Uganda ensukkulumu

## Ebijuliziddwamu

## Ebijuliziddwamu eby'ebweru wa Wikipediya

* Museveni alinyisa Paul Gadenya, Esta Nambayo
Anna Bitature Mugenyi

**Anna Bitature Mugenyi** nga batera ku muyita Anna Bitature mulamuzi wa Uganda owa kooti enkuli eya Uganda okuviira ddala mu mwezi ogw'okutaano mu mwaka gwa 2016.

## Ebimukwatako n'okusoma kwe
Yazaalibwa era n'asomera mu Uganda mukusoma kwe okwali kusooka oba okwa wansi. Yafuna dipulooma ye okuva mu sinya kusomero lya Mount Saint Mary's College Namagunga, nga lino lisomesa bawala bokka ate abali mu kisulo mu disitulikiti eyitibwa Mukono enaku zino.

Yafuna diguli mu by'amateeka (LLB) diguli eno okuva mu setendekero lya Makerere, ng'eno yunivasite ya gavumenti esinga okubeera enkadde era enene.  Mu mwaka gwa 1993, yafuna dipulooma mu by'okukola nga munamateeka okuva mutendekero lya Law Development Centre, mu Kampala, ekibuga ky'eggwanga ekikulu, awo oluvannyuma n'atwalibwa kutendekero lya Uganda Bar, okutandika okukola nga munamateeka lawyer. Oluvannyuma, yafuna diguli ye ey'okubiri mu by'okudukanya bizineensi okuva mu tendekero lya Eastern and Southern African Management Institute.

## Emirimu gye
Justice Bitature alina obukugu mu by'amateeka n'okudukanya eby'emisolo. Yakola ng'omumyuka wa kamisona ku kitebe ky'amagye ga Uganda ekikulu aga  Uganda People's Defence Forces (UPDF), ekisinziira ku kitebe kyabwe ekisinganibwa e Mbuya. Oluvannyuma yaweebwa omulimu ab'ekitongole ekiwooza omusolomu Uganda ekya Uganda Revenue Authority (URA), gyeyali akolera ng'omumyuka wa kamisona, okutuusa weyaweebwa omulimu mu kooti ya Uganda enkulu ng'omulamuzi. Yateekebwa mu bavunaanyizibwa ku byenteeseganya mu kooti enkulu.

## Laba ne

* Lydia Mugambe
* Elizabeth Kabanda
* Flavia Anglin Senoga
Anne Mary Kobugabe Tumwine

**Anne Mary Kobugabe Tumwine** (yazaalibwa nga  9 Omwezi ogwomwenda 1973) musomesa munnayuganda era munnabyabufuzi era mubaka omukyala mu paalamenti ya Uganda ey'ekkumi n'ey'ekkumineemu ng'omukiise okuva mu disitulikiti y'e Ntoroko era ali mu kibiina ky'ebyobufuzi ekya National Resistance Movement 

## Obuto bwe n’okusoma kwe
Anne yatandika okusoma mu 1990 era n’afuna satifikeeti ey'ebigezo ebimaliriza omutendera gwa pulayimale (PLE) okuva mu ssomero lya St. Peter and Paul Primary School olwo era  n’afuna satifikeeti ya Uganda emaliriza omutendera gwa siniya eyokuna  (UCE) mu 1995 okuva mu St. Maria Gorretti, Fort Portal. Yafuna satifikeeti mu by’okuddukanya wooteeri n’ebitongole mu YWCA mu 1996 olwo n’afuna dipulooma eya bulijjo mu nzirukanya ya zi bizinensi okuva mu yunivasite y'e Ndejje mu 2003. Mu 2005 n'era yafuna ne satifikeeti mu by’okuddukanya emirimu gya gavumenti mu yunivasite y’e Makerere ne ddiguli esooka mu nzirukanya ya zi bizinensi okuva mu Bishop Stuart University, Mbarara mu 2012. 

## Emirimu gye

### Entandikwa
Mu 1997–2000, Anne yali atuukirwako abagenyi / akwata ensimbi ku wooteeri ya Nile international ,kitunzi era abudaabuda n'okulabirira ba bakasitoma ku kkampuni ya Excel logistics 2000–2006. Mu 2007,2008 ne 2009 yali nannyini w’amasomero: Ebenezer Hope Primary School, Nakivale Hope Primary School ne Trust Primary School Mbarara nga bwegaddiringana era kati yaddukanya zipulojekiti ku kifo ky'abaana ekya RWCA/Trust Children Centre. 

### Emirimu gy'ebyobufuzi
Anne yali mubaka omukyala owa paalamenti ya Uganda ey'ekkumi ng'omukiise okuva mu disitulikiti y'e Ntoroko era nga yali kitundu ku kibiina kya National Resistance Movement. Ye omubaka wa palamenti omukyala  eyalondebwa mu paalamenti ya Uganda ey’ekkumi n’emu okuva mu disitulikiti y’e Ntoroko mu 2021–2026.

## Obulamu bwe ng'omuntu
Anne yafumbirwa Omutume  Willy Tumwine ow’ekkanisa ya Holy Spirit Fire esangibwa mu kibuga Mbarara. Omutume Tumwine mutuuze w’e Rwanyamehembe eggombolola - Kashari- disitulikiti Mbarara era okusomesa abavubuka; obulungi bw’abakyala n’okulungamya  bye bimu ku by’ayagala  ennyo okukola.  

## Laba ne

* Olukalala lw’abakiise mu Palamenti ya Uganda ey’ekkumi n’emu
* Olukalala lw'ababaka aba paalamenti ya Uganda ey'ekkumi
* Ekibiina ky’eggwanga eky’okuziyiza
* Disitulikiti y’e Ntoroko
* Palamenti ya Uganda

## Ebijuliziddwa

# 
# 
# 

## Ebijuliziddwa wabweru wa Wikipedia

* Omukutu gwa Palamenti ya Uganda
Annet Nakawunde Mulindwa

**Annet Nakawunde Mulindwa** gwebassinga okumannya nga **Annet Nakawunde**), mukyala munabizineensi ng'ate muntu wa kikungu mu Uganda, ekwata ekifo eky'okusatu ku zisinga okubeera enene mu by'enfuna by'akakiiko k'omubugwanjuba bwa Afrika. Y'akulira era avunaanyizibwa ku by'emirimu (CEO) mu Finance Trust Bank, ekitongole ekiyamba ku by'ensiimbi nga kiyita mu bintu ebukalu ebibalubwamu obukadde 92 obwa doola za Amerika okuviira ddala ng'enaku z'omwezi 31 mu mwezi ogw'ekumineebiri, mu mwaka gwa 2020.

## Ebimukwatako n'okusoma kwe
Yazaalibwa mu bitundu byamasekati ga Uganda okuva mu myaka gya1960. Yasomera mu masomero ga pulayima ne siniya g'omubutundu nga tanaba kuyingira mu setendekero lye Makerere, yunivasite ya gavumenti esinga obukulu n'obunene mu ggwanga lyonna. Yatikirwa okuva mu yunivasite y'e Makerere ne diguli mu  Arts , oluvannyuma yafuna dipulooma mu by'okudukanya eby'ensiimbi okuva mutendekero lya Uganda Management Institute (UMI) erisinganibwa mu Kampala. Era oluvannyuma, yafuna diguli ey'okubiri mu kudukanya bizineensi mu by'ensiimbi era okuva mutendero lya UMI.

## Emirimu gye
Mutandikwa y'emyaka gya 1990, Mulindwa yatandikira ku  Pride Microfinance Limited, oluvannyuma gyeyava okugenda mu Nile Bank Limited, nga tanaba kwegata ku  Finance Trust Bank. Ng'ali ku Finance Trust, akoze mu bifo eby'enjawulo omuli: (a) eby'emirimu n'okudukanya ebibeera bimutegezeddwa, (b) akulira ebibeera bigenda mu maaso. Mu budde yasiimibwa olw'okubeera nga yali alina obukugu mu by'obukulembezze ng'era yaweebwa akakiika k'okweyongerayo mu kutendekebwa, kudukanya wamu n'okugonjoola ebizibu. Ng'enaku z'omwezi 3, mu mwezi ogw'okuna, mu mwaka gwa 2012, yaweebwa omulimu gw'okubeera eyali akuulira eby'emirimu era adukanya ekyali kikyamannyikiddwa nga Finance Trust, ekyali kigaba looni (microfinance institution). Wabula baanka ya Uganda enkulu bweyawa Finance Trust ebisaanyizo ebibakiriza okubeera baanka ezijuvu era eyeetongodde, Mulindwa yafuuka omukyala ow'okubiri mu byafaayo bya baanka mu ggwanga okulinya okutuuka kudaala ly'okubeera akulira eby'emirimu oba agidukanya mu Uganda, ng'ali emabega wa Edigold Monday. Baanka y'eby'ensiimbi eno empya yatongozebwa mubutongole mu mwezi ogusooka ogw'omwaka gwa  2014.

## Laba ne

* List of banks in Uganda
* Banking in Uganda
* Economy of Uganda
Annet Negesa

**Annet Negesa** yazaalibwa  ng'enaku z'omwezi 24, mu mwezi ogw'okuna, mu mwaka gwa 1992 nga munayuganda aduka eyali aduka emisinde gy'okwetoloola ekisaawe eyali yateeka esira mu mita 800. Yamenya likodi ya Uganda ey'eggwanga eya mita 800&nbsp; n'eya mita 1500 bweyali akyali akyali mumyaka gy'ekitiini, ng'era yaliko kyampiyoni wa Uganda emirundi esatu mu misinde gya Ugandan Athletics Championships. Yakiikirira eggwanga lye mu misinde egyaliwo mu mwaka gwa 2011 egya [./2011_World_Championships_in_Athleticshttps://en.wikipedia.org/wiki/2011_World_Championships_in_Athletics World Championships in Athletics] ngera yeeyawangula omudaali ogwa zaabu mu mita 800&nbsp; mu mizannyo All-Africa Games egy'omwaka gwa 2011.

Ng'akyali muto oba muyiga eyali adukira mu bali wansi w'emyaka 20, yawangula omudaali ogw'ekikome ne ttiimu eyali egenze mu misinde gya IAAF World Cross Country Championships mu mwaka gwa 2010, yawangula omudaali gw'ekikomo mu mita 800&nbsp;mu z'omwaka gwa 2010 eza  World Junior Championships in Athletics, n'emidaali gya zaabu ebiri mu misinde gy'omwaka gwa 2011 egya  African Junior Athletics Championships. Yalondebwa okubeera munabyamizannyo ow'omwaka gwa 2011 ab'ekibiina ekidukanya omuzannyo gw'emizinde mu Uganda ekya  Uganda Athletics Federation.

Negesa yalinamu enkula y'omusajja ekyamuviirako okubeera ng'oubiri gwe gukola nnyo. Wansi w'amateeka ekifuga abadusi munsi yonna oba ekidukanya ebibiina ebitwala abadusi kunsi yonna ekya International Association of Athletics Federations (IAAF), yalina okukendezaamu ku ngeri omubiri gwe gyegwali gukyukamu, okumusobozesa okuvuganya mu mitendera gy'abakazi. Negesa yagamba omugaso gw'okumulongoosa gwali gulemeseddwa okulaga olw'okuba baali bamugeerageranya kumpiso. Obutalabirirwa bulungi nga bayita mu by'okumujanjaba kyamuviirako okufuna obuzibu ku mubiri, mu bwongo ebyaali biva mu kumulongoosa ekyamuvirako okukomekereza eby'okuduka emisinde. Yakomawo okuduka emisinde mu mwaka gwa 2017 mu misinde gya  Ugandan Championships naye yamalako mita 1500 mu budde bwa 5:06.18 nga ye dakiika emu wansi kubudde bwe ekyamutekesa kumutendeka gw'omudusi wa kiraabu  mukifo ky'omudusi omugundiivu.

## Empaka z'ensi yonna zeyetabyemu

## Engule z'awangudde

* Ugandan Athletics Championships
** 800 m: 2011
** 1500 m: 2009, 2011

## Laba ne

* Index of Uganda-related articles
* List of Young Achievers Award winners
* List of African Games medalists in athletics (women)

## References
Apio Moro

**Lilian Apio**, gwebasinga okumannya nga **Apio Moro**  munayuganda omuyimbi aludde ng'awandiika wamu n'okuyimba ennyimba z'ekika kya Afro-soul mululimi lwe olwa Japadhola, nga muno mw'ayongereza oluzungu wamu n'oluganda, mw'anyumiza engero  mu by'ayiseemu mu lugendo bw'obulamu bwe . Aba *Music in [[:en:Africa|Africa]]* baasalawo okunyonyola muziki we ng'elinamu ekika kya hip-hop, RnB, Soul, n'engeri ya rock omutono tono".

## Ebimukwatako
Yazaalibwa abazadde abaali bakola omulimu gwegumu ogw'okubeera abasomesa ng'era yakuzibwa mu disitulikiti y'e Tororo.

## Emirimu gye
Mu mwaka gwa 2015, yeetaba mu mpaka z'okuyimba ezaali ku Urban TV eza  Coca-Cola Rated Next, mwebaali banoonyeza ebitone ne talanta ez'enjawulo. Nga Sima Sabiti, Benon Mugumbya ne Sharpe Ssewali beebaali abalamuzi baazo abasatu.

Okubeera nga yali ta,annyi bulungi lulimi luganda, nga luno lwerulimu olusinga okubeera nga lwogerwa ennyo mu Uganda, kyamukosa nnyo wekyatuuka mukuyimba kwe okw'ennyimba ze ezaali zisinga kuba ennyimba zebaali babalondera okuyimba zaali muluganda ekintu ekitaamuyisa bulungi.

Apio abaddeko mu mukisaawe ky'okuyimba wabula ng'asinga kubeera mu mpaka zakuyimba,mweyeegatira ku kibiika ky'abawala nga tanaba kwetongola nga ye kutandika kuyimba yekka.

Mu mwaka gwa 2017, yayimbirako ku siteegi ya Suzan Kerunen eya Pearl Rhythm Stage Coach activations oba eya  Coutinho Kemiyondo eya  Aka Dope. Kano keekaseera kekamu mweyatongoleza olutaambi olwaliko ennyimba eziwera lweyali yatuumye “Chuny Adech” ekitegeeza ekitundu ky'omwoyo gwange (Half my Soul), nga kuno yayimba ennyiimba ezaali zisinga ku lutaambi lwe olusooka oluyitibwa “Chuny”.

Yakolako oluyimba n'omuwanguzi w'engule ya Grammy award Joss Stone bweyali azeeko mu Uganda mu bukujjuko byeyayita "Joss Stone Total World Tour" mu zimu kunnyimba za Apio oluyitibwa “Pariye”.

Apio agenze mu maaso naayimbira e Kigali ne mu Nairobi mu bikujjuko bya 'The Music Weekender'.

Mu mwezi ogwolu  Japadhola, oluzungu, oluganda wamu n'olunyarwanda, nga lwafulumizibwa Vincent Othieno ng'asiiziira mu Washington D.C.

Mu mwezo ogwokutaano mu mwaka gwa 2019, Apio yayimbira ku DOADOA ku East African Performing Arts Market.

## Obulamu bw'omuntu
Apio Lilian Moro yafuna olubuto mu nkomerero ya 2025. Asuubira okuzaala mu mwezi gwa Muwakanya 2026.

## Ennyimba zze

### Akataambi ka

# Kiisa 
# Atiya 
# Slave 
# Obia 

### Akataambi ka 'Choore'

# Yik’an 
# Ajok
# Pariye
# Kod'an 
# Bayi
# Ndi Mukyala
# Onduuri
# Parasite
Eunice Musiime

**Eunice Musiime** Munnamateeka,wa Uganda era mulwanirirzi w'eddembe ly'abakyala era omukugu mu by'enkulakulana. Y'akulira ekitongole lya Akina Mama wa Afrika (AMwA). Ye ssentebe w'ekibiina ky'abannamateeka abakyala ekya Federation of Uganda Women Lawyers. Mu Gusooka, 01, 2005, yawandiika alipoota ku Nnima ey'okukozesa obutonde ng'ebijimusa nga yagiwandiika n'abawandiisi abalala; Boaz Keizire and Moses Muwanga.

## Ebimukwatako
Musiime alina Diguli esooka mu mateeka eya bachelor's degree in Law okuva mu University of Dar es Salaam (Tanzania) ne Diguli ey'okubiri mu kukwasaganya Bizinensi eya Masters in Business Administration nga ye essira yalissa mu kwekeneenya amateeka okuva mu University of Birmingham.

Wakati wa 2004–2006, Musiime yakola ng'owebyokunoonyereza mu kibiina ky'abannamateeka ab'ebyenkulakulana n'obutonde bwensi. Ye yali akulembera Dipatimenti y'ebyamateeka mu kibiina ky'abannamateeka ekya Uganda Law Society okuva mu 2006 okutuusa 2010, era Sentebe wa FIDA-Uganda okuva mu 2014–2016. Musiime y'akulira ekitongole kya Akina Mama wa Afrika (AMwA).

## Emboozi ez'amuwandiikibwako

* Unleashing the Leader Within.
* Organic Agriculture in Uganda: The Need for a Coherent Policy Framework

## Ebijuliziddwamu
Eseza Afoyochan

**Esther Afoyochan** munnabyabufuzi wa Uganda ng'omubaka omukazi mu Paalamenti ya Uganda  owa Disitulikiti y'e Zombo yalondebwa mu kifo kino mu Paalamenti mu kalulu ka Uganda akawamu mu 2021.

Mmemba mu kibiina ky'ebyobufuzi ekiri mu buyinza ekya National Resistance Movement.

## Laba na bino

* Olukalala lw'ababaka ba Paalamenti ya Uganda ey'ekkuminemu.
* National Resistance Movement.
* Disitulikiti y'e Zombo.
* Mubaka wa Paalamenti.
* Paalamenti ya Uganda.

## Ebijuliziddwamu

## Ebijuliziddwamu eby'ebweru wa Wikipediya

* Omukutu gwa Paalamenti ya Uganda ogwa Website
Esther Nakajjigo

**Esther Nakajjigo** (c. 1995 – 13 Ogwomukaaga 2020) yali Munnayuganda omulwanirizi w'eddembe ly'obuntu. Ye yali ambasada w'ekitongole ky'abakyala n'abaana abawala nga yalondebwa ekitongole kya World Health Organization. Nakajjigo ye yatandikawo eddwaliro lya Princess Diana Health Centre e Munyonyo. Nakjjigo ye yali aweereza pulogulamu ku TV eya "Saving Innocence Project" ne "Lift: okuyimusa ombwenyi bw'abo abaayita mu kusoomozebwa n'okutya".

## Obulamu bwe
Nakajjigo yazaalibwa mu kitundu ky'e Munyonyo eri omwami n'omukyala ba Katergga. Ye mukulu mu baana abatano. Ku myaka 14, Nakajjigo y'ewaayo okukola ng'omusomesa w'abavubuka ku nsonga z'obulamu ku ddwaliro lya Kiruddu Health Centre. Mu mwaka gwe gumu, yatandiikawo ekitongole ky'abakyala ekya Women Health Team, Ekitongole ky'obwannanyini ekyali kigenderera okusomesa n'okuwagira abakyala mu Kalangala. Oluvanyuma lw'okugalibwa kw'eddawaliro ly'e Kiruddu Health Centre mu kulongosebwa, maamawe y'amuwa ettaka e Munyonyo okuzimbako eddwaliro lya Princess Diana Health Centre. Yakola okuyambako okukendeeza ku bawala abafuna embuto nga tebaannetuuka. Olw'amaanyi mu ebyo by'eyakola, ku myaka 17 ekitongole ky'ebyobulamu ekya World Health Organization ky'amufuula Ambasada wa Uganda ow'ekibiina kya ky'abakyala n'abaana abawala ekya hope for women and girls.

Nakajjigo yali muweereza ku Bukedde TV. Yatandikawo pulogulaamu ya "Saving Innocence Project" okuyamba abawala abato ab'ava mu ssomero. Pulogulaamu eno ya wangula Awaadi ya Geneva Award. Nakajjigo yatandikawo olulaga lwa "Lift: Living in the Face of Trauma". Yawangula Awaadi ya World Savers awards mu 2015 ne 2016 ekyafunira Nakajjigo sikaala okuva eya Kabaka wa Buganda okusomera ku Yunvasite ya Buganda eya  Muteesa I Royal University. Mu 2018, yali amaliriza Diguli esooka mu ku kwasaganya abantu abayita mu mbeera ey'okusomozebwa n'okubabudabuda eya  bachelor's degree in social work and social administration. Ye yafuna ekya Mandela Washington Fellowship. Mu Gwomukaaga 2018, yatandiikawo ekyatuumibwa Global Girls Movement mu Brussels.

Nga 13 Ogwomukaaga 2019, Nakajjigo yasisinka  Ludovic Michaud mu Aurora, Colorado ng'ayita mu Tinder. Bafumbiriganwa mu maaso g'omulamuzi mu Gwokusatu 2020. Nga 13 Ogwomukaaga 2020, Nakajjigo wamu n'omwami we batemebwako omutwe geeti y'ekifo awakuumirwa ebisolo gye baali bagenze okulambula ekya Arches National Park. Mu Gusooka 2023, famire ye yaweebwa Obukadde bwa Doola US$10.5M olw'obuvune obw'abatuusibwako okuva mu Gavumenti ya America.

## Ebijuliziddwamu
Evangeline Barongo

**Evangeline Barongo** Munnayuganda, muwandiisi w'akatabo k'abaana aka children's literature.  Barongo ye mutandisi w'ekitongole kya Uganda Children’s Writers and Illustrators Association (UCWIA), omukutu oguleeta awamu abawandiisi b'obutabo bw'abaana, abakwasaganya etterekero ly'obutabo, abasomesa, ab'abfulumya obutabo n'abatunzi b'obutabo. Mmemba mu kibiina kya Reading Association of Uganda (RAU), Uganda Library and Information Association ne International Board on Books for Young People (IBBY) Uganda chapter eky'atandikibwawo mu  2004. Aweereza ku kakiiko ka National Book Trust of Uganda okuva lw'ekyatandikibwawo mu 1997.

## Obuto bwe n'emisomo gye
Yasoma era n'atendekebwa ng'omusawo w'abaana era yakola omwaka gumu mu Bungereza oluvanyuma lw'okumaliriza essomo lye erya children's psychology. Oluvanyuma yafuna Dipuloma mu Library Science okuva mu Bayero University Kano mu Nigeria nga tannafuuka mukuumi w'ebitabo ku Yunivasite. Yakomawo mu Uganda mu 1986 okukola n'akakiiko k'abakuumi b'ebitabo aka Uganda Public Libraries Board ng'abwaddukanya etterekero ly'ebitabo by'abaana mu Kampala. Mu 1991, Barongo yawangula sikaala ey'emyezi ebiri ku International Youth Library mu Munich.

## Ebitabo by'eyawandiika
Barongo akoze ku pulojekiti z'abaana mu Sweden, South Africa, ne mu  United States. Awandiika olungereza n'olulimi lwa nnyina Olunyoro. Obutabo bwe butundibwa mu mawanga g'Ebulaaya era bumuwanguzza Awaadi eziwerako nga mwemuli ey'omuwandiisi w'omwaka eya NABOTU author of the year mu 2008. Barongo yawummula emirimu gya Gavumenti naye alina edduuka ly'ebitabo mu Hoima era yyongerayo n'okuwandiika obutabo bw'abaana n'okwenyigira mu mirimu egiyigiriza abaana okusoma.

## Emirimu egy'afulumizibwa

### Obutabo

*  
*  
*  
*  
*  
*   with H. Hoveka
*   with Ruth M. Mwayi
* The ten foolish goats
* Our escape from school discovered
* We Are All Animals
* Pilo and Joba
* Who Owns The Fruit Tree
* Kaheru the Orphan
* How hare became a king 
* Ngonzaki and her decorated letters 
* Lazy crocodile and wise monkey
* East Africa: Silent Partners
*
* O meu nome é Criança da Rua, Pedinte ... Rosa

### Empapula

* "Silent Partners", 1997

## Ebijuliziddwamu

## Ebijuliziddwamu eby'ebweru wa Wikipediya
 

* "Evangeline Ledi Barongo" Byaterekebwa nga  24 Ogwokubiri 2015 ku Wayback Machine
Evelyn Kaabule

**Kaabule Evelyn Naome Mpagi** (yazaalibwa nga 1 Ogwomusanvu 1966)  Munnayuganda ey'ebuuzibwako mu akuwa abakozi emirimu era munnabyabudfuzi. Yali Mmemba mu Paalamenti, nga yaweereza ng'omubaka omukazi eyasooka owa Disitulikiti y'e Luuka mu Paalamenti ya Uganda ey'omwenda, oluvanyuma lw'okuteekebwawo oluvanyuma lw'etteeka lye Paalamenti era yatandiika okukola nga 1 Ogwomusanvu 2010. Yaweereza mu kifo kino okutuusa mu 2016 bweyawangulwa Esther Mbulakubuza Mbayo mu kalulu k'awamu aka 2016. Yali memba mu kibiina ky'ebyobufuzi ekya National Resistance Movement (NRM), nga yawereza mu Bukiiko bwa Paalamenti busatu mu kaseera keyamala mu Paalamenti omuli Akakiiko ak'ebyensimbi z'ebitongole bya Gavumenti, akakiiko ka Social Services, n'akakiiko k'ensonga za Pulezidenti. Oluvanyuma lw'okumaggebwa Mbayo ku ani an'esimbawo ku tiketi y'ekibiina kya NRM, yasalawo okwesimbawo ng'atalina kibiina mu kalulu ka 2016.

## Ebimukwatako
Kaabule yazaalibwa mu Disitulikiti y'e Luuka. musoga yazaalibwa mu Famire y'aki Kulisitaayo. Naye yakyuka n'adda mu Balokole ng'ali ku Makerere University.

## Emisomo gye
Kaabule emisomo gye egya O ne A Levo yagisomera ku Trinity College Nabbingo. Yatikkirwa okuva ku Ssettendekero wa Makerere mu 1988 ne Diguli esooka eya Bachelor of Arts in Social Sciences. Mu 1998, Yafuna Dipuloma eya Diploma in Business Administration okuva mu College of Professional Management UK. Dipuloma ye mu kukwasaganya,n'okwekennenya abakozi eya Diploma in Human Resource Management yagifuna mu 2003 okuva mu Ttendekero lya Uganda Management Institute (UMI). Mu 2010, Yatikkirwa Diguli eyokubiri okuva ku UMI eya Master of Science in Human Resource Management.

## Emirimu gy'akola kati
Okuva mu 2019, Evelyn Kaabule akola nga Omumyuka wa Pulezidenti w'ekibiina kya African Parliamentarians' Network on Development Evaluation (APNODE).

## Awaadi z'eyetabamu
Mu 2016, Evelyn Kaabule y'ateekebwa ku lukalala lw'ababaka ba Paalamenti abaali balina okuweebwa emidaali gy'azaabu egya Golden Jubilee Medal

## Ebijuliziddwamu

## Ebijuliziddwanu eby'ebweru wa Wikipediya

* Olukalala lw'ababaka ba Paalamenti ya Uganda 2011
Asia Nakibuuka

**Asia Nakibuuka** yazaalibwa ng'enaku z'omwezi 28, mu mwezi ogw'ekimineebiri mu mwaka gwa 2002 nga munayuganda azannya omupiira ng'omuzibizi mu liigi ya FUFA ey'abakazi mu kiraabu ya Kawempe Muslim Ladies FC ne ttiimu ya Uganda y'eggwanga ey'omupiira.

## Kiraabu gy'azannyirddemu
Nakibuuka azannyidde mu kiraabu ya Kawempe Muslim Ladies mu Uganda.

## Gy'azze azannyira
Nakibuuka yazannyira ttiimu y'eggwanga lya Uganda ku mutendera gw'abakulu mu mpaka za COSAFA Women's Championship ezaaliwo mu mwaka gwa 2021 ne mu z'omwaka gwa 2022 ez'okusunsula abakazi abaali bagenda okwetaba mu mpaka z'abakazi ez'okulukalo lwa Afrika.
Everlyn Chemutai

**Everlyn Chemutai** yazaalibwa nga 12 Ogwekumi mu 1976 nga Mubalirize webitabo Omunayuganda ate era Munamateeka ali kukakiiko akakola amateeka. Abadde mukyala omubaka mu Paalamenti ya Uganda akiikirira Disitulikiti ya Bukwo okuva mu 2016. Alina akakwate ku kibiina ky'ebyobufuzi ekya National Resistance Movement (NRM).

## Obulamu bwe n'okusoma kwe
**Everlyn Chemutai** yazaalibwa nga 12 Ogwekumu mu 1976. Yamaliriza P7 mu 1989 ku Chebinyiny Primary School. Yatuula S4 ku Gamatui Girls S.S.mu 1993. Oluvannyuma n'agenda ku Sebei College Tegere gyeyatuulira S6 mu 1997. Yafuna Dipulooa mu bya Bizineensi okuva kutendekero lya Uganda College of Commerce e Soroti mu 2000. Yeeyongerayo n'emisomo gye n'atikirwa ne Diguli mu Byokubala ebitabo okuva ku Yunivasite y'e Makerere mu 2012.

## Obumannyirivu mukukola
Everlyn Chemutai yali mu myuka wa Mubalirizi wa Bitabo u kampuni ya Wilcon Enterprises E Soroti okuva mu 2001 okutuuka mu 2002. Yafuuka baasa w'esomero lya Moroto High School okuva mu 2002 okutuuka mu 2006. Yafuuka Omubalirizi w'Ebitabo mu pulojekiti z'etendekero lya Africa Leadership Institute okuva mu 2004 okutuuka mu 2011. Yeeyali Abala ebitabo oba atereka likodi mu kitongole ekivunaanyizibwa mu kulwanyiza obulwadde bwa siriimu mu Uganda ekya (TASO) Uganda  okuva 2012 okutuuka mu 2015. Yafuuka Omubaka wa Paalamenti okuva mu 2016 okutuuka kati. Ye mumyuka wa ssentebe w'akakiiko akavunaanyizibwa kunsonga z'akawuka kamukeneya wamu n'omulwadde bwa siriimu. Era y'omu ku bali ku kakiiko k'ebyobulimi, ebisolo n'obuvubi.

## Ebirala by'ayongeddeko
Awagidde liigi z'omupiira gw'ebigere, awagidde ebibiina by'abakyala, awagidde ebibiina ebigatta abayizi ba yunivasite mu bitundu gy'asibuka.

Everlyn Chemutai yeenyigira mu kalulu ka Paalamenti, ababaka mwebaalina okulonda oba emisolo gy'okuteeka ssente kumasimu gigibwawo oba nedda, nga ono yagamba nti ye giveewo.

## Ebijuliziddwaamu
Asiimwe Evarlyne Buregyeya

**Asiimwe Evarlyne Buregyeya** yazaalibwa nga 28 Ogwomunaana, 1975, Munnayuganda, munnabyabufuzu, munnamagye ali ku ddaala lya  Lt. Colonel eyakuguka mu by'okusoma obwongo n'eneeyisa y'abantu. Mubaka mu Paalamenti ya Uganda ey'ekkumi ng'akiikirira eggye lya Uganda erya Uganda People's Defence Force mu Paalamenti.

## Okusoma kwe
Yatuula ebigezo bye ebya P.7 okuva mu Nyamwegabira Primary School mu mwaka gwa 1987. Mu mwaka gwa 1991, Yatuula S.4 ku Kihihi High School. Oluvannyuma yatuula S.6 mu mwaka gwa 1994. Mu mwaka gwa 1996, yafuna dipulooma mu busomesa okuva mu Ttendekero ly'abasomesa erya 'National Teachers College', mu Kabale. Yafuna diguli mu kusomesa okuva mu Yunivasite y'e Ndejje mu mwaka gwa 2006. Mu mwaka gwa 2011, yaddayo ku yunivasite okufuna diguli ye ey'okubiri mu kubuulirira n'okusoma ku neeyisa y'abantu n'eby'ebwongo okuva Yuniasite ya Kampala International University. Okuva mu mwaka gwa 2015, yafuna dipulooma eya Diploma in Health Systems Management okuva mu Ttendekero lya Galilee Institute, mu ggwanga lya Yisirayiri . 

## Emirimu gye n'eby'obufuzi
Mu Ogwomukaaga, 2020 yalondebwa okubeera nga y'akulira ekitongole ekivunaanyizibwa ku by'okulwanyisa akawuka ka mukeneya mu magye ga Uganda ekya UPDG directorate of HIV&AIDS. Yaweerezaako ng'omumyuka wa nnakyemalira okuva mu mwaka gwa 2015 okutuusa mu mwezi Ogwomukaaga mu mwaka gwa 2020, ng'era nga y'emumyuka w'akulira ekitongole ky'abalwanyisa akawuka ka mukeneya ekya 'HIV Prevention programs Coordination, wakati w'omwaka gwa 2012 ne 2015. Okuva mu mwaka gwa 2008 okutuusa mu mwaka gwa 2009, yaweebwa omulimu gw'okulagirira abakozi b'amagye abaali nga mu kutendekebwa e Kabamba. Okuva mu mwaka gwa  2001 okutuusa mu 2006, yali musomesa kusomero lya  Bombo Military Secondary School okuva mu 1997 okutuusa mu 2000, yasomesaako ku Kihihi High School, mu  kihihi teachers college, St Pius secondary school. Okuva mu 2016 okutuusa kati, ye Mubaka mu Paalamenti, mu Paalamenti ya Uganda.

Mu Ogwokutaano, 2016, yakuba ebirayiro bye ku Paalamenti ya Uganda ng'omubaka akiikirira amagye ga UPDF mu Paalamenti. Yeeyali omu ku babaka ba Paalamenti abakkiriza okuyisa eteeka ly'okuggya ekkomo ku myaka gy'omukulembezze gy'atekeddwa kufuga oba ku kisanja eky'emyaka 75.

## Obuvunaanyizibwa obulala
Asiimwe alina omulimu omulala gw'akola mu Paalamenti ya Uganda ku kakiiko akalwanyisa akawuka ka mukeneya oba siriimu n'enddwadde endala ez'efaananyiriza, n'akakiiko akavunaanyizibwa ku by'ekikula ky'abantu, emirimu nenkulakulana y'abantu.

## Obulamu bwe
Mufumbo.

## Laba ne bino

* Olukalala lw'ababaka mu Paalamenti ya Uganda ey'ekkumi
* Paalamenti ya Uganda
* Uganda People's Defence Force
* Katumba Wamala

## Ebijuliziddwaamu
Avice Meya

**Avice Meya** yazaalibwa ng'enaku z'omwezi 2, mu mwezi ogwekumineebiri, mu mwaka gwa 1994, nga muwuzi okuva mu Uganda. Yavuganya mu mpaka z'abakyala eza mita 50 ez'okuwuga mu mutendera gwa freestyle mu mpaka za 2017 World Aquatics Championships. Yavuganya mu mpaka z'omwaka gwa 2018 ezeetabibwamu amawanga abali muluse olumu n'eggwanga lya Bungereza. Mu mwaka gwa 2019, yakiikirira Uganda mu mpaka za  World Aquatics Championships ez'omwaka gwa 2019 ezaali  Gwangju mu ggwanga lya South Korea.

## Obulamu bwe
Meya yasomera kutendekero lya Kyambogo University. Kitaawe, Andrew, yatendekeko ttiimu y'eggwanga eya Cricket mu Uganda.
Bako Christine Abia

**Bako Christine Abia** Yazaalibwa nga 29, Ogwomukaaga, 1977. Munnayuganda, munnabyabufuzi ng'aweerezaako ng'omubaka omukyala akiikirira Disitulikiti y'e Arua mu Paalamenti ya Uganda ey'omunaana n'eyomwenda. Mmemba mu kibiina ky'ebyobufuzi ekya Forum for Democratic Change.

## Obulamu bwe mu by'obufuzi wamu n'enjawukana
Yali omubaka wa palamenti mu palamenti ya Uganda eyo 9. Mu mwaka gwa 2010, yawanyisiganya ebigambo ne minisita w'ebigwa tebiraze n'abanoonyi boobubuddamu, Tarsis Kabwegyere webaali mu by'okuteereeza eddwalliro lya Arua  mu waadi y'abalwadde webatukira nga kino kyali kiva ku ddagala etono eryali liweebwaayo.Ebyava mu kulonda kwa palamenti ya Uganda eye 10, ekibinja kya babaka okuva mu bitundu bya West Nile  nebitundu bya Uganda eby'omubukiika ddyo beegata ku minisita omubeezi ow'ensonga z'omunda okujaguza eyali omubaka w'esaza lya Terego, Kasiano Wadri Ezati okulemererwa okwegata ku palamenti eye 10. Yeeyali omu ku babaka ba Paalamenti abataayitamu kwegatta ku Paalamenti ey'ekkumi. Ababaka abalala abataddayo mungeri y'emu baali; omukyala eyali akiikirira  Arua mu Paalamenti, Alex Onzima, minisita omubeezi owa gavumenti eza wakati n'omubaka wa FDC – NRM owa Maracha, Sam Okuonzi mu Vurra, Martin Drito mu Madi Okollo, Ahmed Awongo ow'e Koboko, Ruth Lematia owa Maracha omukyala, Noah Acile okuva mu Yumbe, Christine Acayo omukyala wa Nebbi, Hudah Oleru omukyala okuva mu Yumbe ne Ann Awuru omubaka omukyala owa Moyo n'abalala  etc., 

Mu mwaka gwa 2010, Christine yalwana ne ssentebe w'akakiiko ka LC 5, Richard Andama Ferua mu lukiiko lwali lutudde mu munisipaali y'e Arua ey'okugonjoola obutabanguko obwali wakati w'abakwasiza b'amateeka mu kitundu, wamu n'abasuubuzi b'omubutale abaali bavunaanibwa ogw'okukuba abakwasiza amateeka nga bakozesa emitayimbwa nga bali kubiragiro by'omubaka wa Pulezidenti, Ibrahim Abiriga.Mu Paalamenti ey'omwenda, yayogerwako ng'omu ku bantu 34 abaali boogedde obutasuka mirundi 5, nga 29 kubano baakibiina ky'eby'obufuzi ekiri mu buyinza ekya National Resistance Movement.Ye muwanika w'eggwanga mu kitongole kya Alliance for National Transformation.

## Laba ne bino

* Olukalala lw'ababaka ba Paalamenti ya Uganda ey'omunaana
* Olukalala lw'ababaka ba Paalamenti ya Uganda ey'omwenda
* Mourine Osoru
* Alliance for National Transformation

## Ebijuliziddwamu
Faith Mwondha

**Faith Essy Kalikwani Mwondha** Munnamateeka wa Uganda era mulamuzi aweereza ng'omulamuzi wa Kkooti ensukkulumu eya Uganda, okuva nga 8 Ogwomwenda 2015.

## Obuto bwe n'emisomo gye
Yazaalibwa nga 16 Ogwokusatu 1964. Okuva mu 1968 - 1971, mu misomo gye egya O-levo yagisomera ku Iganga Secondary School. Emisomo gye egya A-Levo, yagisomera ku Namasagali College, okuva mu 1972 - 1973. Alina Diguliesooka mu mateeka eya  Bachelor of Laws, gye yafunira ku Makerere University, mu Kampala, ekibuga kya Uganda ekikulu. era alina Dipuloma mu kutaputa amateeka eya Diploma in Legal Practice, gyeyafunira mu ttendekero ly'abannamateeka erya Law Development Centre, nga nalyo lisangibwa mu Kampala. Diguli ye eyokubiri mu mateeka eya Master of Laws yagifuna okuva mu De Montfort University, mu Leicester, mu Bungereza.

## Emirimu gye
Mu 1979, yalondebwa ku daala eryokubiri erya bannamateeka mu Kampala. Mu 1984, yalondebwa nga munnamateeka wa Kkooti enkulu eya Uganda. okuva mu 1987 - 1990, ng'amaze okukakasibwa, yaweereza ng'omulamuzi omukulu owa kkooti y'e Jinja.

Mu 1994, Faith Mwonda yalondebwa ng'omukazi akiikirira ekibuga kye Jinja mu kakiiko akawandiika Ssemateeka nga kekawandiika ssemateka wa Uganda owa 1995. Yali mmemba mu Paalamenti oluvanyuma lwa 1996.

Mu 1996, yalondebwa nga Kaminsona ku kakiiko akalwanirizi k'eddembe. Mu 2001, yalondebwa mu Kkooti enkulu eya Uganda. Mu 2005, yalondebwa ku bwa Kaliisoliiso wa Gavumenti (IGG).

## Ebirala eby'omugaso
Ye mutandiisi w'ekibiina ky'abannamateeka ekya Mwondha & Co. Advocates. Ng'akyali ku Yunivasite y'e Makerere, Mwondha yali muwandiisi wa Mary Stuart Hall. Okuva mu 1991 - 1998, yaweereza mu Kkanisa ya ey'abakulisitaayo eya Uganda n ku kakiiko akatwala amakanisa g'ensi yonna mu Geneva. Era yakola nga  mmemba mu kakiiko ka Yunivasite y'e Makerere University, okuva mu 1995 - 1997. Mu 2000, yalondebwa ku kakiiko ka  Uganda Christian University, e Mukono. Era memba w'akakiiko ka United Bible Society era ye sentebe w'ekibiina ky'abaaliko abayizi ba Iganga Secondary School.

## Laba na bino

* Essiga lya Uganda eddamuzi

## Ebijuliziddwa

## Ebijuliziddwamu eby'ebweru wa Wikipediya

* Abalamuzi abaggya abalondebwa mu Kkooti ensukkulumu ne kkooti ejulirwamu
Flora Natumanya

**Flora Natumanya** munnabyabufuzi munnayuganda, omubaka wa palamenti  akiikirira abakyala mu Disitulikiti y'e Kikuube mu Palamenti ya Uganda ey'ekkumi n'emu .      Mmemba mu kibiina kya National Resistance Movement (NRM).    

## Emirimu gy’eby'obufuzi
Natumanya yawangula Tophas Kahwa mu kamyuufu aka  NRM n'abeera ku tiketi ya NRM mu kulonda kw'eggwanga okwa 2021, okulonda kwe yawangula okufuuka omubaka w'abakyala mu Disitulikiti y'e Kikuube mu Palamenti ya Uganda ey'ekkumi n'emu .  Atuula ku kakiiko ka palamenti akavunaanyizibwa ku butonde bw'ensi n'ebyobugagga eby'omu ttaka mu Palamenti ya Uganda ey'ekkumi n'emu .  Natumanya yabuuza ku kiki ekinakolebwa gavumenti okukendeeza ku musenyu ogukozesebwa mu ntuula z’akakiiko akavunaanyizibwa ku butonde bw’ensi n’eby'obugagga eby’omu ttaka.   

## Emirimu emirala
Natumanya yawaddeyo mmotoka za saluuni ttaano eri abantu okukola nga kabangali z’abasawo mu Disitulikiti y’e Kikuube. Ono era ategeezezza abantu b’omu Disitulikiti y’e Kikuube nti emmotoka zino wakuzisaamu amafuta era y'omu agenda okusasula baddereeva baazo.

## Ebijuliziddwa
Sophia Namutebi

**Sophia Namutebi**, amanyiddwa nga Sofia Namutebi, **Sylvia Namutebi** ne **Maama Fiina**, munnayuganda omusuubuzi ,omusawo ajanjabisa eby'obuwangwa, era omukulembeze mu kitundu. Mu 2013 yateekebwa ku lukalala lw'abasinga obugagga mu ggwanga.

## Ebyafaayo
Namutebi yazaalibwa mu disitulikiti eye Mukono awo nga mu 1979 mu maka agali amanaku. Yava mu ssomero ku myaaka emito ddala era bweyali akyali muvubuka, yazaala omuwala Safina (ayitibwa Fiina). Yakola ng'omukozi ow'awaka okusobola okwebezaawo n'okulabirira muwala we. Ku myaka 16, yasenguka n'adda e Kampala, ekibuga ekikulu eky'eggwanga, gye yatandikira okutunda ebyamaguzi ku nguudo.

Mu 1995, yeewola UGX:38,000 yasuubula ensawo z'akaveera ng'abutembeeya ku nguudo. Yakulaakulana ensimbi ze okutuuka ku bukadde bwa Uganda 3 mu kaseera katono. Yagula takisi (matatu oba kamunye), olwo amagoba gaayo n'agagulamu emotoka ey'okubiri n'ey'okusatu.

Mu 1998, yatandika okusuubula engoye okuva e Dubai okukola engoye z'abakyala eza gomesi oba busuuti, ezambalwa mu Uganda. Namutebi ajjukira nti mu 1999, yalina emmotoka za takisi nnya ezaali zikolera ku luguudo olwa Kampala-Jinja, buli emu nga ebalibwamu miliyoni 8.5, bw'ozigeraageranya ne sente zeyeewola mu 1995.

## Bizineesi ze
Olw'okuba emmotoka za takisi n'obusuubuzi bwa gomesi byeyongera okuyingiza ensimbi, yatandikawo bizineesi ya pikipiki. Yagulanga pikipiki ku UGX:720,000 buli emu  olwo n'agisinga ng'emuwa UGX:1,400,000 ku nkomerero y'okugigula. Yatandika n'obu pikipiki 20, olwo bizinensi ye n'ekula okutuuka ku mmotoka 500.

Ebirala mweyasiga ensimbi mwe muli amaduuka g'engoye mu Kampala, Masaka, ne Mityana. Alina amasomero ga sekendule mu Mukono ne Mityana. Alsiga ensimbi  mu kuzimba ebizimbe ebisulwamu n'ebikolebwamu emirimu egivaamu sente mu bitundu by'eggwanga eby'enjawulo. Era, yenyigira mu kusuuubula emmotokaezikozeeko okuva ebweru munsi nga Japan z'addamu n'atunza abantu. Maama Fiina agamba tafuna sente nyingi mu bizinensi ze nga bw'afuna mu busawo obw'ekinansi.

## Amaka
Mu Ogw'omwenda 2017, Namutebi yafumbirwa Omusuubuzi Ismail Ssegujja. Omukolo  gw'embaga ku muzikiti ogwe Kololo. Yafumbirwako omugenzi Major Muhammad Kiggundu eyakubwa amasasi mu Ogw'ekkuminagumu 2016. Yasooka kufumbirwa Ali Kyonjo, eyali omwami we mu 2014.

## Laba era

* Lydia Oile
* Sarah Nabukalu Kiyimba

## Ebyawandiikibwa

## Enkolagana ez'ebweru

* Maama Fina addamu okufumbirwa
Sophie Alal

**Sophie Alal** munayuganda Omuwandiisi, munnamateeka, mutontomi, munnamawulire era omwekenneenya w'eby'obuwangwa . Afulumya ebitabo ku Deyu African, ekitongole ekikola ku by'obuwangwa. Yawangula ekirabo kya Beverley Nambozo Poetry Award mu 2010 olw'omuzannyo gwe Making Modern Love. Emboozi ze enyimpi zafulumizibwa mu Kalahari Review, Lawino Magazine, AfricanColours ne START journal. Abadde akola ng'omuwandiisi w'olupapula lw'amawulire oluyitibwa The EastAfrican, African Colours magazine ne Global Press Institute. Alina diguli esooka mu by'amateeka okuva mu Makerere University.

## Ebitabo ebifulumiziddwa

### Emboozi enyimpi

* "Here are the Children" in James Woodhouse, ed. (2017). *Moonscapes*: engero entonotono n'ebitontome. Africa Writers Trust. ISBN .
* "Making Modern Love" mu , ed. (2014). A Thousand Voices Rising: Olukalala lw'ebitontome bya Afirika eby'omu kiseera kino. Ekitongole kya BN Poetry Foundation. ISBN .
* "Okuteekawo"
* "Okunywa"

### Ebitontome

* "Omujeemu yagwa"
* "Okukola okwagala okw'omulembe"

## Ebyawandiikibwa
Sophie Kyagulanyi

**Sophie Kyagulanyi** munayuganda omulwanirizi w'eddembe era munamateeka akolera ku Oxfam.

## Okusoma
Kyagulanyi yafuna diguli esooka mu mateeka, mu Makerere University gye yasomera okuva mu 1998 okutuuka mu 2001.

## Emirimu
Kyagulanyi yakolanga ng'omukwanaganya w'obukulembeze bwa Democratic Governance for Action Aid Uganda era ng'omukulembeze w'enteekateeka z'abakyala mu bukulembeze mu Forum for Women in Democracy. Yakola ng'omukwanaganya w'okunoonyereza n'okutumbula eby'amateeka mu Foundation for Human Rights Initiative okuva mu 2001 okutuuka mu 2005. Kyagulanyi mu kiseera kino ye Gavana wa mu Oxfam mu Uganda. Yali omu ku batandisi ekibiina kya DefendDefenders era n'afuuka Ssentebe mu 2019.

Kyagulanyi alina ebiwandiiko ebyenjawulo ebijuliziddwa. [eky'okusatu kyetaagibwa] Mu Ogw'omukaaga 2020, yawandiika ekiwandiiko ku blog ekyalina omutwe *COVID19 - A reminder why access to wter is a human right.*

## Ebyawandiikibwa
Specioza Kimera Ndagire

**Specioza Kimera Ndagire**, munayuganda omusuubuzi,era mukungu w'ekitongole, akola nga avunaanyizibwa kuntambuza y'emirimu buli lunaku mu kitongole ekya kya Uganda Energy Credit Capitalisation Company (UECCC), ekitongole kya gavumenti ya Uganda ekikola ku gavumenti ya Uganda, abakolera awamu n'ebitongole eby'obwannannyini, okusiga ensimbi mu bizimbibwa mu Uganda.

## Emirimu
Mu Gwokusatu 2014, yalondebwa nga avunaanyizibwa kuntambuza y'emirimu buli lunakuera ng'avunaanyizibwa kukukuuma erinnya ly'ekitongole ekya UECCC, omukyala eyasooka okuweereza mu kifo ekyo. Kkampuni ekola n'ekitongole eky'obwannannyini okuzuula, okunoonyereza, okusikiriza n'okufuna ensimbi okubunya ensibuko z'amasannyalaze mu Uganda. Mu ngeri y'emu, UECCC etegeeza era n'ebangula ku bizinensi mu Uganda, omuli obukolero obutonotono (SME) ku ngeri gyebukozesaamu amasanyalaze.

Nga tanalondebwa nga CEO, Muky. Ndagire yakolanga nga avunaanyizibwa ku kukuuma erinnya ly'ekitongole, okumala emyaka etaano okuva mu 2009 kkampuni lwe yatandikibwawo, okutuuka mu 2014, lwe yakakasibwa ng'omukulu w'ekitongole. Ekigendererwa kwe kutumbula okuteeka ssente mu kitongole ky'amasannyalaze.

## Ebyawandiikibwa

## Enkolagana ez'ebweru

* Omukutu gwa webusayiti gwa Uganda Energy Credit Capitalisation Company (UECCC)
* Gavumenti yalimba mu ndagaano y'okusiga ensimbi obuwumbi bwa shs150 nga 16 Ogwokuna 2017.
Okuwandiika Baguma Muhenda

**Spellanza Baguma Muhenda** yazzalibwa 30,1978 nga mubaka mu lukiiko lw'eggwanga olukulu.

Ye mubaka omukyala owa disitulikiti eye Kyenjojo mu kitundu ky'e Tooro mu bugwanjuba bwa Uganda ng'ali mu kibiina ekya National Resistance Movement (NRM).

## Ebyafaayo n'okusoma
Spellanza Baguma Muhenda yazaalibwa 30 Ogwekkumi 1978 mu maka amakatuliki. Yamaliriza Uganda Certificate of Education okuva mu Kyebambe Girls S.S. mu 1996. Yasigala mu Kyebamba Girls S.S gye yamaliriza Uganda Advanced Certificate of education mu 1998. Oluvannyuma yagenda ku Makerere University mu 2002 gye yafunira diguli esooka mu by'enjigiriza. Yeyongerayo n'emisomo gye mu Law Development Centre, Kampala gye yafuna Satfikeeti mu by'amateeka(Administrative Officers Law Course) mu 2006. Era mu 2008, yafuna dipulooma mu Public Administration and Management okuva mu Uganda Management Institute.

## Emirimu
Okuva mu 2000 okutuuka mu 2002, Spellanza Baguma Muhenda yali mutendesi mu Ruwoda. Yafuuka omukulembeze w'enteekateeka y'ekibiina ky'abavubuka Engabu za Tooro okuva mu 2002 - 2003. Era yali Senkulu wa Protect the Children-Kyenjojo okuva mu 2004 okutuuka mu 2006. Yafuuka kansala wa gavumenti ey'ebitundu eya disitulikti eye Kyenjojo okuva mu 2002 okutuuka mu 2006. Yali omuwandiisi wa disitulikiti owa National Resistance Movement mu 2006. Mu gavumenti y'ebitundu eye Kyenjojo mu 2006-2010, Baguma yali muyambi w'omuwandiisi omukulu. Era yali omuyambi omukulu owa gavumenti y'ebitundu eya Kyegegwa okuva mu 2010 okutuuka mu 2015. Yafuuka omukiise wa palamenti mu palamenti ya Uganda mu 2016 n'okutuusa kati.

Era ali ku kakiiko akavunaanyizibwa ku gavumenti ez'ebitundu era ali ku kakiiko aka Public Service and Local Government. Yali amyuuka omukulembeze w'akakiiko ak'eby'obulamu ku lukiiko lw'eggwanga olw'omulundi ogw'ekkumi mu Uganda era nga y'omu ku banaggwano kunsonga ez'eby'obulamu.

Ye ssentebe w'ekibiina kya Network for African Women Ministers and Parliamentarians mu kiseera kino (NAWMP).

yeyaleeta ekiteeso ekisaba gavumenti okussa munkola ezinayamba okukyuusa obulamu bw'abantu.  Abadde musaale kunkola y'emirimu ey'abasawo. Yetabye nyo mukutereza ebyensoma okulaba nga bitereera. yeetaba mukuteekawo yinsuwa ey'eby'obulamu.

## Laba era

* Palamenti ya Uganda
* Disitulikiti ya Kyenjojo
* Ekibiina kya National Resistance Movement
* Olukalala lw'abakiise b'olukiiko lw'eggwanga olw'ekkumi

## Enkolagana ez'ebweru

* Omukutu gwa webusayiti gwa Palamenti ya Uganda